Benetton B197 je Benettonov dirkalnik Formule 1, ki je bil v uporabi v sezoni 1997, ko so z njim dirkali Jean Alesi, Gerhard Berger in Alexander Wurz. Berger je dosegel edino zmago za dirkalnik B197 na Veliki nagradi Nemčije, vsi trije dirkači pa so skupno dosegli še dva najboljša štartna položaja, dva najhitrejša kroga in šest uvrstitev na stopničke. Skupno je to pomenilo tretje mesto v konstruktorskem prvenstvu.